Prins Harry en sy vrou, Meghan Markle, se volgende groot internasionale toer sluit ’n besoek aan Suid-Afrika in.
Die hertog en hertogin van Sussex, wat onlangs ouers van 'n seun, Archie, geraak het, wil glo in die voetspore van sy ontslape ma, prinses Diana, volg.
Volgens die Britse media gaan die koninklike paartjie vanjaar tussen September en November verskeie Afrika-lande besoek. En Suid-Afrika is een van die lande op die lys van hul Afrika-toer.
Angola is ook op hul lys, en moontlik Botswana. Dis in Angola dat die ikoniese foto's destyds van Diana geneem is waar sy in ’n veiligheidspak deur ’n mynveld loop – slegs maande voor haar dood. En Harry en Meghan was in 2016 ook in Botswana, toe hulle 'n spesiale tydjie weg van die kollig daar deurgebring het aan die begin van hul verhouding.
Hoewel dit die eerste keer sal wees dat die twee saam na Suid-Afrika reis, was Harry al op ’n Afrika-toer en het hy selfs rugby in Suid-Afrika kom speel.
Hier het hy ook saam met die Sharks-rugbyklub in die Kings Park-stadion rugby gespeel, waar hy vir John Smit ontmoet het.
Maar voor sy ontmoeting met die aartsbiskop het hy eers 'n bietjie polo gaan speel by die Val de Vie-landgoed in die Paarl.